open-index/open-wikipedia-markdown huggingface dataset:
Εφαρμοσμένη φυσική

Ως **εφαρμοσμένη φυσική** ορίζεται ο κλάδος της φυσικής επιστήμης ο οποίος ασχολείται με την ανάπτυξη συγκεκριμένων τεχνολογικών ή πρακτικών εφαρμογών. Διαφοροποιείται από αντίστοιχα πεδία της επιστήμης μηχανικού από το γεγονός ότι ένας επιστήμονας της εφαρμοσμένης φυσικής μπορεί να μην ενδιαφέρεται για την επίλυση ενός συγκεκριμένου πρακτικού προβλήματος, αλλά για την ανάπτυξη ανάλογων μεθοδολογιών και συσκευών οι οποίες αξιοποιούν τις αρχές της φυσικής.


Κατηγορία:Επιστήμες Μηχανικών
Εφαρμοσμενη
Ηλίας Δημητρακόπουλος

Ο **Ηλίας Δημητρακόπουλος** (1928 - 16 Φεβρουαρίου 2016) ήταν Έλληνας δημοσιογράφος.

## Βιογραφικά στοιχεία

Γεννήθηκε την 1η Δεκεμβρίου 1928 στην Αθήνα. Όντας μαθητής στο Πειραματικό Γυμνάσιο, κατά τη διάρκεια της Κατοχής εντάχθηκε το 1941 στην αντιστασιακή Οργάνωση Αναστάσεως Γένους , υποβοηθώντας το δίκτυο πληροφοριών και κατασκοπείας της οργάνωσης. Στις 12 Οκτωβρίου του 1943, συνελήφθη στο Ζάππειο από τους Γερμανούς και φυλακίστηκε στις φυλακές Αβέρωφ. Μετά την απελευθέρωση εργάστηκε στην εφημερίδα *[[Η Καθημερινή]]* διαδραματίζοντας σημαντικό ρόλο στην επιστροφή του Μακαρίου από το εξωτερικό και στην ήττα του Κωνσταντίνου Καραμανλή. Με το ξέσπασμα της δικτατορίας το 1967, καταφεύγει στη Δανία και στη συνέχεια για τις ΗΠΑ, όπου θα αναπτύξει σημαντική αντιδικτατορική δράση. Αφορμή για να δραπετεύσει από την Ελλάδα στάθηκε η κλήση του από τον Ου Θαντ, γενικό γραμματέα του ΟΗΕ, προκειμένου να εκπροσωπήσει τον ελληνικό τύπο στο 6ο Διεθνές Συνέδριο του Οργανισμού στη Βαρσοβία της Πολωνίας. Μετά από αρκετές περιπέτειες η ελληνική κυβέρνηση έδωσε την άδεια για να ταξιδέψει στο εξωτερικό. Εκεί κατόπιν συνεννόησης με τον πρωθυπουργό της Δανίας φυγαδεύθηκε μέσω της δανικής πρεσβείας για τη Δανία.

Στις ΗΠΑ ο Δημητρακόπουλος έγινε πολιτικός σύμβουλος του γερουσιαστή και υποψηφίου προέδρου των ΗΠΑ, Τζορτζ Μαγκόβερν, και προσπάθησε να συντονίσει τον αντιδικτατορικό αγώνα στις ΗΠΑ ερχόμενος σε επαφή με πολλούς αμερικανούς πολιτικούς όπως ο Τεντ Κέννεντυ κ.α.. Ήταν αυτός δε που αποκάλυψε τη χρηματοδότηση της προεκλογικής εκστρατείας του Νίξον από τον Τομ Πάπας. Για τη δράση του τού αφαιρέθηκε η ελληνική ιθαγένεια, ενώ υπήρξαν σκέψεις ακόμα και για τη δολοφονία του. Στα αρχεία του συμβουλίου Ασφαλείας υπήρχε φάκελος με τον τίτλο *Θάνατος του Δημητρακόπουλου σε ελληνικές φυλακές*, φάκελος όμως ο οποίος δεν εντοπίστηκε καθώς τον είχε πάρει ο Χένρυ Κίσσινγκερ, φεύγοντας από την εξουσία. Μετά την κατάρρευση της Χούντας επέστρεψε στην Ελλάδα. Για την προσφορά του τιμήθηκε από τον πρόεδρο της Ελληνικής Δημοκρατίας, Κάρολο Παπούλια, με τον Ταξιάρχη του Τάγματος του Φοίνικα σε ειδική τελετή που πραγματοποιήθηκε στην ελληνική πρεσβεία στις ΗΠΑ. Παρόντες ήταν ο γερουσιαστής Μαγκόβερν, ο βραβευμένος με Πούλιτζερ, Σέιμουρ Χερς, Κρίστοφερ Χίτσενς κ.α.

Απεβίωσε στην Ουάσινγκτον, όπου και διέμενε μόνιμα. Έχει συγγράψει το βιβλίο *«Η Απειλή Δικτατορίας»*, το οποίο εκδόθηκε τη δεκαετία του 1960 και τόνιζε τον κίνδυνο επιβολής στρατιωτικού καθεστώτος.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Αντιδικτατορικός αγώνας
290 Μπρούνα

Η **Μπρούνα (Bruna)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1890 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από το Μπρνο (στα γερμανικά Brünn), τη δεύτερη μεγαλύτερη πόλη της Τσεχίας.

## Φυσικά χαρακτηριστικά
Η μέση διάμετρος της Μπρούνας εκτιμάται σε 11 ως 24 χιλιόμετρα. Ο φασματικός της τύπος δεν είναι γνωστός. Δεν είναι επίσης γνωστή η περίοδος περιστροφής της Μπρούνα γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μπρουνα
291 Αλίκη

Η **Αλίκη (Alice)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,45. Ανακαλύφθηκε το 1890 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη. Η Αλίκη ανήκει στην Οικογένεια αστεροειδών της Χλωρίδος

## Φυσικά χαρακτηριστικά
Οι διαστάσεις της Αλίκης υπολογίζονται σε 19×12×11 χιλιόμετρα (μέση διάμετρος 15 χλμ.), ενώ η μάζα της εκτιμάται σε 3,5 ως 5 τρισεκατομμύρια τόνους για μέση πυκνότητα 2.7 gr/cm³. Ο φασματικός της τύπος είναι **S** (λιθώδης), ενώ το άλβεδό της είναι 0,208 (από δεδομένα του IRAS). Η Αλίκη περιστρέφεται γύρω από τον εαυτό της μία φορά κάθε 4 ώρες και 19 λεπτά, μία αρκετά γρήγορη περιστροφή, με άξονα περιστροφής κεκλιμένο κατά 35 μοίρες ως προς το επίπεδο της τροχιάς. Η μέση θερμοκρασία στην επιφάνεια της Αλίκης εκτιμάται σε 90 βαθμούς Κελσίου κάτω από το μηδέν, ενώ η μέγιστη μπορεί να φθάνει και τους -5 βαθμούς C.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αλικη
Πολιτικό κόμμα

Με την έννοια του **πολιτικού κόμματος** αναφερόμαστε σε μια ομάδα ατόμων που οργανώνονται με σκοπό να αποκτήσουν την κυβερνητική εξουσία. Έτσι, τα στοιχεία που συνθέτουν το κόμμα, σύμφωνα με τον ορισμό του, είναι η επιδίωξη κατάκτησης της εξουσίας, ένας βαθμός οργάνωσης και η ύπαρξη εξωκοινοβουλευτικής υποστήριξης.

Στο πλαίσιο ενός πολυκομματικού συστήματος, τα πολιτικά κόμματα ανταγωνίζονται μεταξύ τους για να καλύψουν θέσεις λήψης αποφάσεων. Συμβάλλουν στη μορφοποίηση της πολιτικής βούλησης και υπό αυτήν την οπτική αποτελούν σημαντικό πυλώνα του δημοκρατικού και συνταγματικού κράτους. Σε ένα μονοκομματικό σύστημα, η δομή και η λειτουργία του κόμματος μεταβάλλεται. Σε αυτήν την περίπτωση, το κόμμα συνήθως προσαποκτά ολοκληρωτικό χαρακτήρα.

## Ορισμός
Η έννοια του πολιτικού κόμματος ορίζεται συμβατικά με δύο τρόπους. Ο πρώτος ορισμός θεμελιώνεται στην ιδεολογία και τις κοινές πολιτικές πεποιθήσεις. Σύμφωνα με τον Benjamin Constant, ένα πολιτικό κόμμα ορίζεται ως «συνάντηση ατόμων με κοινό πολιτικό πρίσμα». Ωστόσο, πολλά πολιτικά κόμματα δεν έχουν θεμελιακό χαρακτηριστικό τους την ιδεολογία ή τη χάραξη πολιτικών. Για παράδειγμα, δεν σπανίζουν τα πολιτικά κόμματα που έχουν πελατειακά και πατερναλιστικά χαρακτηριστικά και αποτελούν εργαλείο για την προώθηση της καριέρας ενός πολιτικού.

Ο δεύτερος ορισμός, θεσμικού χαρακτήρα, θεωρεί το κόμμα αναπόσπαστο στοιχείο του δημοκρατικού παιχνιδιού.

Τα πολιτικά κόμματα διακρίνονται από άλλες πολιτικές ομάδες και συλλόγους, όπως οι ομάδες συμφερόντων, κυρίως από το γεγονός ότι τα κόμματα επικεντρώνονται στην εκλογή υποψηφίων, και άρα έχουν το βλέμμα στραμμένο στην εξουσία, ενώ οι ομάδες συμφερόντων επικεντρώνονται στην προώθηση μιας πολιτικής ατζέντας. Αυτό σχετίζεται και με άλλα χαρακτηριστικά που μερικές φορές διακρίνουν κόμματα από άλλους πολιτικούς οργανισμούς, όπως μεγαλύτερη συμμετοχή, μεγαλύτερη σταθερότητα με την πάροδο του χρόνου και βαθύτερη σύνδεση με το εκλογικό σώμα.

Σε πολλές χώρες η έννοια ενός πολιτικού κόμματος καθορίζεται από το νόμο και οι κυβερνήσεις ρυθμίζουν τις απαιτήσεις που πρέπει να πληροί ένας οργανισμός για να χαρακτηριστεί νομότυπα ως πολιτικό κόμμα.

## Δείτε επίσης
* Κομματική διακήρυξη
* Κομματική επιτροπή
* Κομματική ευθύνη
* Ομάδα πίεσης

## Παραπομπές
292 Λουδοβίκα

Η **Λουδοβίκα (Ludovica)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,5. Ανακαλύφθηκε το 1890 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη.

## Φυσικά χαρακτηριστικά
Η μέση διάμετρος της Λουδοβίκας υπολογίζεται σε 33 χιλιόμετρα, ενώ η μάζα της εκτιμάται σε 50 τρισεκατομμύρια τόνους για μέση πυκνότητα 2,7 gr/cm³. Ο φασματικός της τύπος είναι **S** (λιθώδης), ενώ το άλβεδό της είναι 0,265 (από δεδομένα του IRAS). Η Λουδοβίκα περιστρέφεται γύρω από τον εαυτό της μία φορά κάθε 8 ώρες και 56 λεπτά. Η μέση θερμοκρασία στην επιφάνειά της εκτιμάται σε 105 ως 110 βαθμούς Κελσίου κάτω από το μηδέν, ενώ η μέγιστη σε -34 βαθμούς C.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Λουδοβικα
293 Βραζιλία

Η **Βραζιλία (Brasilia)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,94. Ανακαλύφθηκε το 1890 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά του από την ομώνυμη χώρα, τη μεγαλύτερη της Νότιας Αμερικής.

## Φυσικά χαρακτηριστικά
Η μέση διάμετρος της Βραζιλίας υπολογίσθηκε σε 55 χιλιόμετρα και η μάζα της σε 175 τρισεκατομμύρια τόνους για μέση πυκνότητα 2 gr/cm³. Τότε η επιτάχυνση της βαρύτητας στον ισημερινό της Βραζιλίας θα είναι περίπου 1,54&nbsp;cm/sec² (637 φορές ασθενέστερη από την αντίστοιχη γήινη), ενώ η ταχύτητα διαφυγής 29,1 m/sec (105 χιλιόμετρα την ώρα). Ο φασματικός τύπος της Βραζιλίας είναι **C** (ανθρακούχος), ενώ το άλβεδό της εκτιμήθηκε σε 0,061 από τον IRAS. Είναι άγνωστο αν η Βραζιλία περιστρέφεται γύρω από τον εαυτό της και με ποια περίοδο. Η μέση θερμοκρασία στην επιφάνειά της εκτιμάται σε 105 ως 110 βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βραζιλια
Κατηγορία:Βραζιλία
Εφαρμοσμένες επιστήμες

**Εφαρμοσμένες επιστήμες** ονομάζονται οι επιστήμες οι οποίες στοχεύουν στην εφαρμογή της επιστημονικής γνώσης για την επίλυση πρακτικών προβλημάτων και στην ανάπτυξη συστηματικών μεθοδολογιών προς αυτό τον σκοπό. Συνήθως αποτελούν εφαρμογή θετικών, κοινωνικών ή / και ανθρωπιστικών επιστημών, οι οποίες κατ' αντιδιαστολή προς τις εφαρμοσμένες ονομάζονται και **βασικές επιστήμες**.

Έτσι για παράδειγμα οι επιστήμες υγείας (κυρίως η ιατρική, η νοσηλευτική και η φαρμακευτική) αποτελούν εν πολλοίς εφαρμογή των διαφόρων πεδίων της βιολογίας και της χημείας για την επίλυση συγκεκριμένων προβλημάτων: τη διάγνωση και θεραπεία ασθενειών και την ανάπτυξη και χορήγηση φαρμάκων. Αντίστοιχα, οι επιστήμες μηχανικών μπορούν να θεωρηθούν εφαρμογή των θετικών και φυσικών επιστημών, αξιοποιώντας τες για την ανάπτυξη και υλοποίηση τεχνολογίας ή / και πρακτικών μεθοδολογιών.

Οι θετικές επιστήμες μπορούν και αυτές να έχουν εφαρμοσμένες όψεις (π.χ. εφαρμοσμένα μαθηματικά), χωρίς όμως να δίνουν έμφαση στην επίλυση συγκεκριμένων προβλημάτων αλλά στην ανάπτυξη μεθοδολογιών για την επίλυση πρακτικών προβλημάτων, βάσει επιστημονικών αρχών. Ορισμένα γνωστικά πεδία κινούνται στο όριο μεταξύ εφαρμοσμένων και βασικών επιστημών (π.χ. γενετική μηχανική, μηχανική λογισμικού κλπ), ή συνθέτουν με διεπιστημονικό τρόπο στοιχεία από πεδία και των δύο (π.χ. επιστήμη υλικών, ιατρική πληροφορική κλπ).

## Εφαρμοσμένες επιστήμες
* Επιστήμη μηχανικών
* Επιστήμες διοίκησης
* Επιστήμες υγείας:
** Ιατρική
**Νοσηλευτική
** Οδοντιατρική
** Φαρμακευτική
**Κτηνιατρική
* Γεωεπιστήμες:
** Γεωλογία
** Γεωγραφία
** Γεωπονία
** Δασολογία
** Ιχθυολογία
Κύπελλο Κυπελλούχων Ευρώπης καλαθοσφαίρισης ανδρών 1968-69

Το **Κύπελλο Κυπελλούχων ομάδων [[Ευρώπη]]ς [[καλαθοσφαίριση]]ς ανδρών** της περιόδου 1968-69 ήταν η τρίτη κατά σειρά διασυλλογική διοργάνωση αυτού του θεσμού. Σε αυτήν, πρώτευσε και αναδείχθηκε ως τροπαιούχος η τότε τσεχοσλοβακική Σλάβια Πράγας (*Praha USK/Vysoki Skoly/Slavia*), η οποία ήταν φιναλίστ την προηγούμενη χρονιά, επικρατώντας στη Βιέννη με σκορ 80-74 της τότε σοβιετικής και σήμερα γεωργιανής, Ντιναμό Τιφλίδας που ξεκίνησε τις υποχρεώσεις της από τον προημιτελικό γύρο.

## Διαδικασία διεξαγωγής
Το σύστημα διεξαγωγής περιελάμβανε έναν προκριματικό γύρο με επτά ζευγάρια σε διπλές αναμετρήσεις και στη συνέχεια τρεις γύρους (φάση των "14", προημιτελικός και ημιτελικός) πάντα με διπλές συναντήσεις, έως τον μονό Τελικό αγώνα. Οι συμμετέχουσες ομάδες ήσαν εικοσιδύο.

## Προκριματική φάση
*Σόλνα Βίκινγκς (Σουηδία)-**[[Μπαρτσελόνα|Πικαδέρο Μπαρτσελόνα]]** 70-80, 71-97.
*MAFC (Ουγγαρία)-**Σπαρτάκ [[Σόφια]]ς** (Βουλγαρία) 89-92, 66-79.
***[[Στεάουα Βουκουρεστίου]]**-Χάποελ Τελ Αβίβ 89-58, 97-95.
*Boroughmuir Εδιμβούργου (Ηνωμένο Βασίλειο)-**[[ΡΣΚ Άντερλεχτ]]** (Βέλγιο) 52-103, 75-109.
*Μπάτεμπουργκ  (Λουξεμβούργο)-**[[Μπάγερν Μονάχου]]** 64-84, 57-102.
*Αλτίνορντου Σμύρνης (Τουρκία)-**[[Ολίμπια Λουμπλιάνας]]** (Γιουγκοσλαβία) 57-70, 66-79.
*Χαντελμινιστέριουμ (Αυστρία)-**[[ΠΑΟ]]** (Ελλάδα) 84-76, 35-95.

## Φάση των "14"
*Μπαρτσελόνα-**[[TSC Βερολίνου]]** (Δυτική Γερμανία)** 82-79, 69-82.
***Σπαρτάκ Σόφιας**-Λυών Stade Auto SA ([[Γαλλία]]) 88-53, 63-75. 
*Στεάουα-**Fides Νάπολη** 95-77, 65-92.
***Λέγκια Βαρσοβίας** ([[Πολωνία]])-ΡΣΚ Άντερλεχτ 97-69, 70-86.
*[[Ελσίνκι]] Kisa-Toverit ([[Φινλανδία]])-**Σλάβια Πράγας** 74-76, 86-94.
*Μπάγερν [[Μόναχο|Μονάχου]]-**Ολίμπια Λουμπλιάνας 81-101, 46-94.
*Μπενφίκα Λισσαβόνας (Πορτογαλία)-**ΠΑΟ** 74-110, 70-111.

## Προημιτελικοί
*Νάπολη-**ΠΑΟ** 98-61, αποχώρηση της Νάπολη (βλέπε εδώ).
*Σπαρτάκ Σόφιας-**Ντιναμό Τιφλίδας** 83-88, 54-58.
***Σλάβια Πράγας**-Λέγκια Βαρσοβίας 113-82, 91-80.
***Ολίμπια Λουμπλιάνας**-Berlin 101-73, 90-94.

## Ημιτελικοί
*ΠΑΟ-**Ντιναμό Τιφλίδας** 81-67, 71-103.
*Ολίμπια Λουμπλιάνας-**Σλάβια Πράγας** 76-83, 61-82.

## Τελικός
***Σλάβια Πράγας**-Ντιναμό Τιφλίδας 80-74. 

## Παραπομπές


## Πηγές
*Ρώσικη Βικιπαίδεια
*BASKETPEDYA-Historical Basketball Database
*"100 χρόνια μπάσκετ 1891-1991".
*Περιοδικό "Τρίποντο" (αναδρομές και αφιερώματα στο θεσμό).
*Αθλητικές εφημερίδες της εποχής. 

1968 1969
Κυπελλο Κυπελλουχων Ευρωπης
Κυπελλο Κυπελλουχων Ευρωπης
Οικογένεια Βούλγαρη

Η **Οικογένεια Βούλγαρη** είναι παλιά ναυτική οικογένεια της Ύδρας, μέλη της οποίας διακρίθηκαν στην πολιτική.

## Μέλη οικογένειας

* Γεώργιος Βούλγαρης, γενάρχης της οικογενείας
** Δημήτριος (Δήμας) Βούλγαρης, ναυτικός, σύζυγος της Ελένης Γκίκα και γιος του Γεωργίου
*** Γεώργιος Βούλγαρης, κοτζαμπάσης της Ύδρας, σύζυγος Μαρίας Γκίκα και γιος του Δημητρίου
**** **[[Δημήτριος Βούλγαρης]]**, πρωθυπουργός, σύζυγος της Μαρίας Λάζαρου Κουντουριώτη και γιος του Γεωργίου
***** Γεώργιος Δ. Βούλγαρης, διπλωμάτης, υπουργός και γιος του Δημητρίου
***** Λάζαρος Βούλγαρης, βουλευτής, σύζυγος Ανδριάνας Ρώμα και γιος του Δημητρίου
****** Μαρία Βούλγαρη, σύζυγος του Αλέξανδρου Καραπάνου και κόρη του Λάζαρου
******* Χριστίνα Καραπάνου, σύζυγος Μιχαήλ Μελά και κόρη της Μαρίας
***** , σύζυγος του Δημήτριου Πατρινού και κόρη της Μαρίας
****** , σύζυγος Κωνσταντίνου Σκουμπουρδή και κόρη της Ελένης
******* , σύζυγος Γεωργίου Ν. Μομφεράτου και κόρη της Μαρίας
******** Νικόλαος Μομφεράτος, εκδότης, υπουργός και γιος της Ελένης
********* Γεώργιος Μομφεράτος, πολιτευτής, σύζυγος Δανάης Στράτου και γιος του Νικολάου
******* Ευφροσύνη Σκουμπουρδή, σύζυγος Περικλή Βυζαντίου και κόρη της Μαρίας
******** Ντίκος Βυζάντιος, ζωγράφος και γιος της Ευφροσύνης
******** Μαριλένα Λιακοπούλου, ιδρύτρια αίθουσας τέχνης Αθηνών, σύζυγος Λιακόπουλου και κόρη του Περικλή
***** , σύζυγος του Βασίλειου Νικολόπουλου και κόρη της Μαρίας
**** , κυρία επί των τιμών της Βασίλισσας, σύζυγος του Αντωνίου Κριεζή και κόρη του Γεωργίου
***** Επαμεινώνδας Κριεζής, βουλευτής, υπουργός και γιος της Κυριακούλας
****** Αντώνιος Κριεζής, υποναύαρχος, σύζυγος Αλεξάνδρας Στεφάνου Δραγούμη και γιος του Επαμεινώνδα
***** , σύζυγος Θεόδωρου Ηπίτη και κόρη του Αντωνίου
****** Αντώνιος Ηπίτης, αξιωματικός του στρατού, συγγραφέας και γιος της Ελένης
****** Ιωάννης Ηπίτης, αξιωματικός του Πολεμικού Ναυτικού, αρχηγός του ΓΕΝ και γιος της Ελένης
***** Δημήτριος Κριεζής, υποναύαρχος και γιος της Κυριακούλας
***** Κωνσταντίνος Κριεζής, πρόξενος και γιος της Κυριακούλας
*** Ιωάννης Βούλγαρης, ναυμάχος του 1821 και γιος του Δημητρίου
*** Νικόλαος Βούλγαρης, γιος του Δημητρίου
**** Γεώργιος Βούλγαρης, αγωνιστής, σύζυγος Παρασκευής Βώκου και γιος του Νικολάου
***** Πέτρος Βούλγαρης, αγωνιστής, δημοτικός υπάλληλος, σύζυγος Ανδριάνας Κριεζή και γιος του Νικολάου
****** Γεώργιος Βούλγαρης, σύζυγος της Αρχοντώς Βατσαξή και γιος του Πέτρου
******* **[[Πέτρος Βούλγαρης]]**, ναύαρχος, πρωθυπουργός της Ελλάδας, σύζυγος Έρω Ντε Πιαν και γιος του Γεωργίου
***Φραντζέσκος Βούλγαρης, αγωνιστής και γιος του ΔημητρίουΑλεξανδρος Βούλγαρης του  Δημητριου οπου εζησε στο νομο Πρεβεζας

## Παραπομπές
Τούσιας Μπότσαρης

Ο **Τούσιας Μπότσαρης** (1750 - 1792) ήταν Έλληνας οπλαρχηγός. Ήταν ο πρωτότοκος γιος του Γιώργη Μπότσαρη της σπουδαίας σουλιώτικης φάρας των Μποτσαραίων.

## Βιογραφία
Γεννήθηκε το 1750 στο Σούλι. Νεότατος ακόμη μετέβη επικεφαλής αντιπροσωπείας οπλαρχηγών στην Αγία Πετρούπολη, στην Αυτοκράτειρα Αικατερίνη Β΄ της Ρωσίας, από την οποία και έλαβε πολλά δώρα, μεταξύ των οποίων και την περίφημη σημαία που χρησιμοποιήθηκε ως μπαϊράκι από τους Μποτσαραίους καθ' όλο τον Αγώνα μέχρι το τέλος της Επανάστασης του 1821 , ονομάζοντάς τον επίσης ταγματάρχη του ρωσικού στρατού. 

Ο Τούσιας διέπρεψε στη συνέχεια στους αγώνες κατά του Αλή Πασά, κυρίως την περίοδο 1789-1797. Ειδικότερα όμως στη δεύτερη εκστρατεία του Αλή Πασά κατά των Σουλιωτών το 1792, φόνευσε σε μονομαχία τον διαβόητο αρχηγό των Λιάπηδων, Μουσλή Γκιολέκα ή Γκιουλέκα, που διηύθυνε την οθωμανική στρατιά.
 
Από την αρχή όμως ο Τούσιας, όταν ανέλαβε αρχηγός της φάρας μετά την παραίτηση του πατέρα του, παρέσυρε, από φιλοτιμία και μόνο, την οικογένειά του σε θηριώδη πάλη με τη φάρα των Τζαπαραίων, Τουρκαλβανών αγάδων της περιοχής, όπου σε μια συμπλοκή, το 1792, φονεύτηκε. Δύο μήνες μετά το θάνατό του γεννήθηκε ο γιος του, που προς τιμή του πατέρα έλαβε το ίδιο όνομα, Τούσιας.

Την αρχηγία της φάρας των Μποτσαραίων μετά το χαμό του Τούσια ανέλαβε ο δευτερότοκος γιος του Γιώργη Μπότσαρη κι αδελφός του Τούσια, Κίτσος Μπότσαρης, αν και ζούσε ακόμα ο πατέρας του.

## Πηγές
*«Μεγάλη Ελληνική Εγκυκλοπαίδεια» τομ. ΙΖ΄, σελ. 716.
*«Νεώτερον Εγκυκλοπαιδικόν Λεξικόν Ηλίου», τομ. 14ος, σελ. 33.

Κατηγορία:Αγωνιστές του 1821
Τουσιας
Νομοί της Αλβανίας

μικρογραφία
Η Αλβανία διαιρείται διοικητικά σε δώδεκα νομούς (*[[Αλβανία|Αλβανικά]]: qarku, προφέρεται Κιαρκ*). Οι δώδεκα νομοί αντικατέστησαν τις πρώην επαρχίες (*Rrethe*). Περαιτέρω, οι νομοί έχουν διαιρεθεί σε 61 δήμους (*Bashkia*), οι οποίοι αποτελούν τη  δευτεροβάθμια διοικητική διαίρεση της χώρας. Αναλυτικά οι νομοί της Αλβανίας με τους δήμους στους οποίους υποδιαιρούνται καθώς και οι πρώην επαρχίες:

## Κατάλογος των νομών της Αλβανίας

## Παραπομπές


## Εξωτερικοί σύνδεσμοι
* 

Κατηγορία:Δήμοι της Αλβανίας
Νομός του Μπεράτ

Ο **Νομός του Μπεράτ** ή **Βερατίου** (αλβανικά: *Qarku i Beratit*) είναι ένας από τους δώδεκα νομούς της Αλβανίας. Βρίσκεται στο κεντρικό τμήμα της νότιας Αλβανίας. Καταλαμβάνει έκταση 1.802 τ.χλμ. και ο συνολικός πληθυσμός του, σύμφωνα με την αλβανική απογραφή του 2006, ανέρχεται στους 172.478 κατοίκους . Πρωτεύουσα του νομού είναι το Μπεράτ.

## Παραπομπές


## Εξωτερικοί σύνδεσμοι
* Επίσημη ιστοσελίδα περιφεριακού συμβουλίου

Μπερατ
Νομός Δυρραχίου

Ο **νομός Δυρραχίου** (αλβανικά: *Qarku i Durrësit*) βρίσκεται στη Βόρεια Αλβανία και είναι ένας από τους δώδεκα νομούς της Αλβανίας. Βρίσκεται στο δυτικό τμήμα της Αλβανίας στις ακτές της Αδριατικής. Καταλαμβάνει έκταση 827 τ.χλμ. (ο μικρότερος σε έκταση νομός της Αλβανίας) και ο συνολικός του πληθυσμός είναι 103,742 σύμφωνα με την Αλβανική απογραφή του 2006. Είναι ο δεύτερος πιο πυκνοκατοικημένος νομός της Αλβανίας μετά τον νομό Τιράνων. Πρωτεύουσα του νομού είναι το Δυρράχιο, η δεύτερη μεγαλύτερη πόλη της χώρας. 

## Παραπομπές


## Εξωτερικοί σύνδεσμοι
* Επίσημη ιστοσελίδα περιφεριακού συμβουλίου

Ντίμπρα
Κατηγορία:Δυρράχιο
Νομός Ελβασάν

Ο **νομός Ελμπασάν** ή **Ελβασάνι** (αλβανικά: *Qarku i Elbasanit*) βρίσκεται στη Κεντρική Αλβανία και είναι ένας από τους δώδεκα νομούς της Αλβανίας. Βρίσκεται στο κεντρικό τμήμα της Αλβανίας και συνορεύει στα ανατολικά με τη Δημοκρατία της Βόρειας Μακεδονίας. Καταλαμβάνει έκταση 3.278 τ.χλμ. και ο συνολικός της πληθυσμός του είναι 343.959 σύμφωνα με την Αλβανική απογραφή του 2006. Πρωτεύουσα του νομού είναι το Ελβασάν.

## Παραπομπές



Ελμπασαν
Νομός Φιέρ

Ο **νομός Φιέρ** ή **Φιερίου** (αλβανικά: *Qarku i Fierit*) είναι μία από τις δώδεκα περιφέρειες της Αλβανίας. Βρίσκεται στο δυτικό τμήμα της Αλβανίας στις ακτές της Αδριατικής. Καταλαμβάνει έκταση 1.887 τ.χλμ. και ο συνολικός της πληθυσμός είναι 373.913 σύμφωνα με την Αλβανική απογραφή του 2006. Είναι η τρίτη πιο πυκνοκατοικημένη περιφέρεια της Αλβανίας μετά την περιφέρεια Τιράνων και την περιφέρεια Δυρραχίου. Πρωτεύουσα της περιφέρειας είναι το Φιέρι.

## Παραπομπές


## Εξωτερικοί σύνδεσμοι
* Επίσημη ιστοσελίδα περιφεριακού συμβουλίου

Φιέρ
Νομός Αργυροκάστρου

Η **περιφέρεια Αργυροκάστρου** (αλβανικά: *Qarku i Gjirokastrës*) είναι μία από τις δώδεκα περιφέρειες της Αλβανίας. Βρίσκεται στο νότιο τμήμα της Αλβανίας στα σύνορα με την Ελλάδα. Καταλαμβάνει έκταση 2.883 τ.χλμ. και ο συνολικός της πληθυσμός είναι 103.406 σύμφωνα με την Αλβανική απογραφή του 2006. Πρωτεύουσα της περιφέρειας είναι το Αργυρόκαστρο.

## Ιστορία
Ο νομός Αργυροκάστρου, όπως και ο νομός Κορυτσάς, από τον Μάρτιο έως τον Αύγουστο του 1916, ως περιοχές της Βορείου Ηπείρου, ενσωματώθηκαν στην Ελλάδα.

## Επαρχίες
Η περιφέρεια χωρίζεται σε τρεις νομούς, στους νομούς:
*Αργυροκάστρου
*Πρεμετής
*Τεπελενίου

## Παραπομπές


## Εξωτερικοί σύνδεσμοι

* Ταξιδιωτικός οδηγός


Αργυροκαστρου
Περιφέρεια Κορυτσάς

Η **Περιφέρεια Κορυτσάς** (αλβανικά *Qarku i Korçës*) είναι μία από τις δώδεκα περιφέρειες της Αλβανίας. Βρίσκεται στο νότιο και ανατολικό τμήμα της Αλβανίας στα σύνορα με την Ελλάδα και τη Βόρεια Μακεδονία. Καταλαμβάνει έκταση 3.711 τετρ. χιλιόμ. (η μεγαλύτερη σε έκταση της χώρας) και ο συνολικός της πληθυσμός είναι 257.387 σύμφωνα με την Αλβανική απογραφή του 2006. Πρωτεύουσα της περιφέρειας είναι η Κορυτσά.

## Επαρχίες
Η περιφέρεια Κορυτσάς χωρίζεται σε τέσσερις νομούς:
*Δεάβολης
*Κολόνιας
*Κορυτσάς
*Πόγραδετς

## Παραπομπές


## Εξωτερικοί σύνδεσμοι
* Επίσημη ιστοσελίδα περιφεριακού συμβουλίου 


Κορυτσα
Νομός Κούκεσι

Ο **νομός Κούκες** (αλβανικά *qarku i Kukësit*) βρίσκεται στη Βόρεια Αλβανία και είναι ένας από τους δώδεκα νομούς της Αλβανίας. Βρίσκεται στο βόρειο και ανατολικό τμήμα της Αλβανίας στα σύνορα με το Κοσσυφοπέδιο και το Μαυροβούνιο. Καταλαμβάνει έκταση 2.373 τ.χλμ. και ο συνολικός του πληθυσμός είναι 78.031 σύμφωνα με την Αλβανική απογραφή του 2006. Είναι πολύ ορεινή και ο πιο αραιοκατοικημένος νομός της χώρας. Πρωτεύουσα της περιφέρειας είναι το Κούκες. 

## Παραπομπές


## Εξωτερικοί σύνδεσμοι
* Επίσημη ιστοσελίδα περιφεριακού συμβουλίου 

Κουκς
Νομός Ντίμπρα

Ο **νομός Ντίμπρα** ή **Δίβρης** () βρίσκεται στη Βόρεια Αλβανία και είναι ένας από τους δώδεκα νομούς της Αλβανίας. Βρίσκεται στο ανατολικό τμήμα της Αλβανίας στα σύνορα με τη Δημοκρατία της Βόρειας Μακεδονίας. Καταλαμβάνει έκταση 2.507 τ.χλμ και ο συνολικός του πληθυσμός είναι 144.203 σύμφωνα με την Αλβανική απογραφή του 2006. Πρωτεύουσα του νομού είναι η Επισκοπή. Η περιοχή αυτή είναι η γενέτειρα του εθνικού ήρωα της Αλβανίας Γεώργιου Καστριώτη ή Σκεντέρμπεη.

## Παραπομπές


## Εξωτερικοί σύνδεσμοι
* 
*  

Ντιμπρα
Νομός της Λέζα

Ο **Νομός της Λέζα** () είναι ένας εκ των, συνολικά, 12 νομών της Αλβανίας. Κατά την απογραφή του 2011, ο πληθυσμός του ήταν της τάξεως των 134.027 κατοίκων, ενώ η έκταση του είναι της τάξεως των 1620 τ.χλμ. Πρωτεύουσά του είναι η Λέζα.

## Διοικητικές υποδιαιρέσεις
Έως το 2000, ο Νομός Λέζας υποδιαιρούνταν σε τρία διαμερίσματα: του Κουρμπίν, της Λέζας και της Μιρντίτας. Μετά την μεταρρύθμιση της τοπικής αυτοδιοίκησης του 2015, ο νομός αποτελείται από τους παρακάτω 3 δήμους: Κουρμπίν, Λέζα και Μιρντίτε. Προ του 2015, αποτελείτο από τους παρακάτω 21 δήμους:

* Μπάλντρεν ι Ρι
* Μπλινίστ
* Ντάιτς
* Φαν
* Φούσε-Κούτσε
* Κατσινάρ
* Καλμέτ
* Κολς
* Κθέλε
* Λατς
* Λέζα
* Μαμουράς
* Μιλότ 
* Ορός
* Ρέσεν
* Ρουμπίκ
* Σελίτε
* Σενγκγίν
* Σενκόλ
* Ουνγκρέι
* Ζεϊμέν

Οι δήμοι αποτελούνται από, συνολικά, περίπου 175 πόλεις και χωριά. Δείτε λήμμα Χωριά του Νομού του Λέζα για αναλυτικό κατάλογο.

## Δημογραφία
Σύμφωνα με την εθνική απογραφή του 2011, ο συγκεκριμένος νομός είχε πληθυσμό της τάξεως των 134.027 κατοίκων. Στις πληθυσμιακές ομάδες του νομού περιλαμβάνονται:
*Αλβανοί = 116.469 (86,90%)
*Έλληνες = 41 (0,03%)
*Σλαβομακεδόνες = 9 (0,01%)
*Μαυροβούνιοι = 8 (0,01%)
*Αρουμάνοι = 15 (0,01%)
*Ρομά = 187 (0,14%)
*Αιγύπτιοι = 240 (0,18%)
*άλλο = 18 (0,01%)
*δεν απάντησαν = 17.040 (12,71%)

## Παραπομπές


## Εξωτερικοί Σύνδεσμοι

*  


Κατηγορία:Νομοί της Αλβανίας
Νομός Αυλώνα

Η **περιφέρεια Αυλώνα** (αλβανικά: *Qarku i Vlorës*) είναι μία από τις δώδεκα περιφέρειες της Αλβανίας. Βρίσκεται στο νοτιοδυτικό άκρο της Αλβανίας στα σύνορα με την Ελλάδα, ενώ δυτικά βρέχεται από το Ιόνιο πέλαγος. Στην περιφέρεια βρίσκεται το νοτιότερο αλλά και το δυτικότερο σημείο της χώρας. Καταλαμβάνει έκταση 2.706 τ.χλμ. και ο συνολικός της πληθυσμός είναι 181.565 σύμφωνα με την Αλβανική απογραφή του 2006. Πρωτεύουσα της περιφέρειας είναι η Αυλώνα.

## Διοικητική διαίρεση
Η περιφέρεια χωρίζεται σε τρεις νομούς, τους νομούς:
*Αυλώνας 
*Δέλβινου
*Αγίων Σαράντα

Ο Νομός **Δελβίνου** χωρίζεται στους εξής δήμους:
*Δελβίνου με Δημαρχείο στο Δέλβινο. Ο Δήμος Δελβίνου περιλαμβάνει τα χωριά Βάνα, Στιάρ, Μπαματάτ, Βλαχάτι, Ρούσαν, Βάρφαϊ, Κακοδίκι και Ελευθεροχώρι. Οι κάτοικοι των δύο τελευταίων και υπολογίσιμο μέρος των κατοίκων του Δελβίνου είναι ελληνικής εθνικότητας.
*Μεσοποτάμου, με έδρα το Μεσοπόταμο (ελληνικής εθνικότητας).
*Φοινίκης (ελληνικής εθνικότητας εκτός από το χωριό Άγιος Ιωάννης ή Shijan (σήμερα επίσημα λέγεται *Blerimas*), με έδρα τη Φοινίκη.
*Βεργού, με έδρα το Βεργό.
 
Ο νομός **Αγίων Σαράντα** χωρίζεται χωρίζεται στους εξής δήμους:
*Αγίων Σαράντα με έδρα τους Αγίους Σαράντα με σημαντικό αριθμό πληθυσμού Ελληνικής εθνικότητας. Ο Δήμος Αγίων Σαράντα περιλαμβάνει τα χωριά Γκιάστα (*Gjashta*) και Μετόχι.
*Αλύκου με έδρα το Αλύκο (Ελληνικής εθνικότητας).
*Λειβαδειάς με έδρα τη Λιβαδειά (Ελληνικής εθνικότητας).
*Δίβρης με έδρα τη Δίβρη (Ελληνικής εθνικότητας).
*Σάλες (*Shalës*) με έδρα το Σάλες.
*Λουκόβου με έδρα το Λούκοβο. (Ελληνικής εθνικότητας)
*Εξαμηλίων με έδρα τα Ξαμήλια με σημαντικό αριθμό πληθυσμού Ελληνικής εθνικότητας.
*Τζάρρας με έδρα το Μουρσί με σημαντικό αριθμό πληθυσμού Ελληνικής εθνικότητας.
*Κονίσπολης με έδρα την Κονίσπολη.

## Παραπομπές


## Εξωτερικοί σύνδεσμοι
* Επίσημη ιστοσελίδα περιφεριακού συμβουλίου


Αυλωνα
Νομός Σκόδρας

Ο **νομός Σκόδρας** (αλβανικά: *Qarku i Shkodrës*) βρίσκεται στη Βόρεια Αλβανία και είναι ένας από τους δώδεκα νομούς της Αλβανίας. Βρίσκεται στο βορειοδυτικότερο άκρο της Αλβανίας στις ακτές της Αδριατικής και στα σύνορα με το Μαυροβούνιο. Καταλαμβάνει έκταση 3.562 τ.χλμ (ο δεύτερος μεγαλύτερος σε έκταση) και ο συνολικός του πληθυσμός είναι 146.712 σύμφωνα με την Αλβανική απογραφή του 2006. Πρωτεύουσα του νομού είναι η Σκόδρα.

## Παραπομπές


## Εξωτερικοί σύνδεσμοι
* Επίσημη ιστοσελίδα περιφεριακού συμβουλίου 

Σκόδρας
Νομός Τιράνων

Ο **νομός Τιράνων** (αλβανικά: *Qarku i Tiranës*) βρίσκεται στη Κεντρική Αλβανία είναι ένας από τους δώδεκα νομούς της Αλβανίας που περιλαμβάνει και την πρωτεύουσα της χώρας, τα Τίρανα. Βρίσκεται στο κεντρικό και δυτικό τμήμα της χώρας και έχει ακτές στην Αδριατική. Καταλαμβάνει έκταση 1.586 τ.χλμ. και ο συνολικός του πληθυσμός είναι 778.903 των οποίων οι 618.431 κατοικούν στην πρωτεύουσα του αλβανικού κράτους, τα Τίρανα. Σύμφωνα με την Αλβανική απογραφή του 2006 είναι ο πιο πυκνοκατοικημένος νομός της Αλβανίας.

## Παραπομπές


## Εξωτερικοί σύνδεσμοι
* Επίσημη ιστοσελίδα περιφεριακού συμβουλίου

Τιράνων
Πάπας Μαρίνος Β΄

Ο **Πάπας Μαρίνος Β΄** (πέθανε τον Μάιο του 946) ήταν Πάπας της Ρώμης και κυβερνήτης στα Παπικά Κράτη από τις 30 Οκτωβρίου 942 μέχρι τον θάνατο του. Πολλές φορές καταγράφεται εσφαλμένα ως *"Μαρτίνος Γ΄"* με αποτέλεσμα ο επόμενος Πάπας με το όνομα *"Μαρτίνος"* απεκλήθη Πάπας Μαρτίνος Δ΄. Ο Μαρίνος Β΄ γεννήθηκε στην Ρώμη και πριν την άνοδο του στον Παπικό θρόνο υπηρέτησε την εκκλησία του Αγίου Κυριανού στις Θέρμες του Διοκλητιανού. Όταν επισκέφτηκε την Ρώμη ο Ούλριχ του Άουγκσμπουργκ τον συνάντησε (909), είχε προβλέψει τον διορισμό του ως επίσκοπος του Άουγκσμπουργκ. Ο Μαρίνος Β΄ ανέβηκε στον Παπικό θρόνο με την στήριξη του Αλβερίκος Β΄ του Σπολέτου. Η περίοδος της παποσύνης βρισκόταν στην σκοτεινή *"Saeculum obscurum"* στην οποία η οικογένεια του Αλμπέρικ Β΄ ασκούσε την πραγματική εξουσία στην Ρώμη ακόμα και στους πάπες. Ο Μαρίνος Β΄ προσπάθησε να μεταρρυθμίσει τον κλήρο, ο Φρειδερίκος του Μάιντς διορίστηκε παπικός εφημέριος στην Γερμανία και την Γαλλία. Την εποχή που ο επίσκοπος της Κάπουα κατέλαβε χωρίς άδεια την εκκλησία της πόλης του για να την δώσει στο Τάγμα του Αγίου Βενέδικτου ο Μαρίνος Β΄ παρενέβη. Την εποχή της Παποσύνης του ευνόησε πολλά μοναστήρια εκδίδοντας Παπικές Βούλες. Ο Μαρίνος Β΄ κατοικούσε στα ανάκτορα που οικοδόμησε ο Πάπας Ιωάννης Ζ΄ στους πρόποδες του Παλατίνου λόφου. Πέθανε τον Μάιο του 946 και τον διαδέχθηκε ο Πάπας Αγαπητός Β΄.

## Παραπομπές



## Αναφορές

*9η έκδοση (1880s) της Encyclopædia Britannica
*Mann, Horace K., The Lives of the Popes in the Early Middle Ages, Vol. IV: The Popes in the Days of Feudal Anarchy, 891-999 (1910)

## Εξωτερικοί σύνδεσμοι

* Opera Omnia by Migne Patrologia Latina with analytical indexes

Κατηγορία:Πάπες
Κατηγορία:Ιταλοί Πάπες
Κατηγορία:Πάπες 10ου αιώνα
Πάνορμος Κυζίκου

Η **Πάνορμος**, σήμερα στα τουρκικά **Μπαντίρμα** (τουρκικά: *Bandırma*) είναι πόλη της Τουρκίας στη Μικρά Ασία. Βρίσκεται στα νότια παράλια της Προποντίδας, σε απόσταση 60 ναυτικών μιλίων από την Κωνσταντινούπολη και 100 περίπου χλμ. από την Προύσα, κοντά στην αρχαία Κύζικο. Έχει σήμερα 145.089 κατοίκους (2014) και ανήκει στην επαρχία του Μπαλικεσίρ.

Συνδέεται σιδηροδρομικά με τις πόλεις του Μπαλικεσίρ και της Σμύρνης. Διαθέτει ασφαλές λιμάνι το οποίο και βοηθά στο εμπόριο μεταξύ των δύο μεγάλων πόλεων της Σμύρνης και της Κωνσταντινούπολης. Στην πόλη λειτουργούν πανεπιστημιακές σχολές του Πανεπιστημίου του Μπαλικεσίρ, η Σχολή Οικονομικών και Διοικητικών Επιστημών, η Σχολή Ναυτιλιακών και η Σχολή Υγείας.

## Ιστορικά στοιχεία
Οι πρώτες ενδείξεις για την κατοίκηση της πόλης ανάγονται  μεταξύ του 8ου και 9ου π.Χ. αιώνα. Ο πρώτος οικισμός ήταν ένας «ασφαλής λιμένας»,  εξ ου και η ονομασία Πάνορμος η οποία διατηρείται ως και σήμερα, με την ανάλογη παραφθορά, στα τουρκικά. Κατακτήθηκε από τον Μέγα Αλέξανδρο το 334 π.Χ., μετά πέρασε στην κυριαρχία των Ρωμαίων και κατόπιν έγινε τμήμα της Βυζαντινής Αυτοκρατορίας. Οι Βυζαντινοί την έχασαν το 1345, όταν έπεσε στα χέρια των Οθωμανών του Ορχάν. Με τη μεγάλη  πυρκαγιά του 1874 ολόκληρη η Πάνορμος καταστράφηκε. Μετά την πυρκαγιά ανοικοδομήθηκε σύμφωνα με το ιπποδάμειο σύστημα. Με το τέλος του Ρωσοτουρκικού πολέμου του 1876- 1878 στην Πάνορμο εγκαταστάθηκαν Τάταροι από την Κριμαία, γεγονός που άλλαξε την φυσιογνωμία της πόλης και οδήγησε στην αύξηση πληθυσμού της. Σύμφωνα με την οθωμανική απογραφή του 1901 η πόλη είχε περίπου 16.500 κατοίκους, από αυτούς οι περισσότεροι, 10.000 κάτοικοι, ήταν μουσουλμάνοι (Τούρκοι, Τάταροι, Κιρκάσιοι, Τσιγγάνοι), οι Έλληνες ήταν 5.800 και 630 ήταν από άλλες εθνότητες (Αρμένιοι, Εβραίοι κ.λ.π.). Μετά την Μικρασιατική καταστροφή οι Έλληνες αναγκάστηκαν να εγκαταλείψουν την πόλη στις 17 Σεπτεμβρίου του 1922 όταν μαζί με το Γ΄ Σώμα Στρατού αποχώρησαν και πέρασαν στις απέναντι ακτές (Ραιδεστό) της Ανατολικής Θράκης.
[μικρογραφία|αριστερά|Υποδοχή του βασιλέα [Αλέξανδρος Α΄ της Ελλάδας|Αλεξάνδρου Α΄ της Ελλάδας στο Μπαντιρμά από τον τοπικό ελληνικό πληθυσμό και Έλληνες στρατιωτικούς, το 1920.]]
Οι Έλληνες της Πανόρμου διέθεταν ακμάζουσα κοινότητα με τέσσερις εκκλησίες, ημιγυμνάσιο αρρένων, οικοτροφείο θηλέων, έντεκα πρωτοβάθμιες σχολές αρρένων και δύο θηλέων. Μετά τη συνθήκη της Λωζάνης, το 1922, οι Παντερμαλήδες προσέφυγαν σε διάφορες περιοχές της Βόρειας Ελλάδας, όπως η Θεσσαλονίκη, το Πολύκαστρο κ.α.

## Πηγές


## Εξωτερικοί σύνδεσμοι

*  


Κατηγορία:Ασιατικές πόλεις της Τουρκίας
Κατηγορία:Λιμένες της Τουρκίας
Κατηγορία:Προποντίδα
Κατηγορία:Αρχαίες πόλεις της Μυσίας
Κατηγορία:Επαρχία Μπαλικεσίρ
Βοττική

Η **Βοττική** είναι περιοχή κοντά στην Όλυνθο στη Χαλκιδική. 
Πήρε το όνομά της από τους Βοττιαίους που εγκαταστάθηκαν εκεί, μετά την ενσωμάτωση στο Μακεδονικό βασίλειο, της περιοχής όπου ζούσαν μέχρι τότε, της Βοττιαίας (η οποία φέρεται να βρισκόταν ΒΑ της Ημαθίας στην περιοχή μεταξύ των ποταμών Λουδία, Αλιάκμονα και Αξιού, δηλαδή την περιοχή γύρω από τη λίμνη των Γιαννιτσών).

Την εποχή της εκστρατείας του Ξέρξη στον ελλαδικό χώρο, στη Βοττική υπαγόταν και η Όλυνθος. Η τελευταία κατελήφθη από τον Πέρση στρατηγό Αρτάβαζο το 479 π.Χ., ο οποίος υποπτεύθηκε ότι ετοιμαζόταν αποστασία της πόλης από τον Μεγάλο Βασιλιά, και αφού κατέσφαξε τους κατοίκους της την παρέδωσε έρημη στους Χαλκιδείς αποίκους που είχαν εγκατασταθεί στις γύρω περιοχές.

Η Όλυνθος, ερημώθηκε από τον Αθηναίο στρατηγό Φορμίωνα, αφού επαναστάτησε κατά των Αθηναίων, το 432π.Χ. (μέχρι τότε ήταν σύμμαχός τους). Τρία χρόνια αργότερα οι Αθηναίοι επιτέθηκαν και πάλι ενάντια στη Βοττική αλλά αποκρούστηκαν στη Σπάρτωλο. Όμως την ίδια χρονιά ερημώθηκε από τον βασιλιά της Θράκης Σιτάλκη.

Η Βοττική λεηλατήθηκε ξανά στη διάρκεια των Ολυνθιακών πολέμων (349 π.Χ.) από τον Χαριδίμη. Από τα μέσα του 4ου π.Χ. αιώνα παύει η χρησιμοποίηση του ονόματος Βοττική στη Μακεδονία.

## Πηγή
*Εγκυκλοπαίδεια Πάπυρος Λαρούς Μπριτάννικα, τ.12
Επαρχία Αγίων Σαράντα

[thumb|200px|Η [λίμνη του Βουθρωτού και το Εξαμίλι όπως φαίνονται από την Κέρκυρα.]]
Η **Επαρχία Αγίων Σαράντα** (αλβανικά: *Rrethi i Sarandës*) είναι μία εκ των τριών επαρχιών του Νομού Αυλώνα και μια από τις τριανταέξι της Αλβανίας. Βρίσκεται επί το πλείστον νοτιότερα από τις τρεις στα σύνορα με τον ελληνικό Νομό Θεσπρωτίας και στα δυτικά βρέχεται από το Ιόνιο πέλαγος.

Καταλαμβάνει έκταση 730 τ.χλμ. και ο πληθυσμός της είναι 40.200 κάτοικοι. Πρωτεύουσα και μεγαλύτερη πόλη της επαρχίας είναι οι Άγιοι Σαράντα. Μεγάλο κομμάτι του πληθυσμού ανήκει στην ελληνική μειονότητα.

## Παραπομπές


Αγιοι Σαραντα
Κατηγορία:Νομός Αυλώνα
Επαρχία Δέλβινου

[thumb|200px|Τα βουνά του [Δέλβινο|Δέλβινου και ο λόφος της αρχαίας Φοινίκης, στο κέντρο της εικόνας πίσω από τις πεδιάδες.]]
Ο **Νομός Δέλβινου** (αλβανικά: *Rrethi i Delvinës*) είναι ένας από τους τρεις νομούς της Περιφέρειας Αυλώνα. Βρίσκεται ανάμεσα στον Νομό Αγίων Σαράντα και τον Νομό Αργυροκάστρου. 

Καταλαμβάνει έκταση 348 τ.χλμ. και ο πληθυσμός του είναι 12.128 κάτοικοι. Πρωτεύουσα του νομού είναι το Δέλβινο. Μεγάλο κομματι του πληθυσμού ανήκει στην ελληνική μειονότητα. 

## Παραπομπές


Δέλβινου
Κατηγορία:Νομός Αυλώνα
Επαρχία Αυλώνα

[thumb|200px|Περιοχή της [Χειμάρρας]]
Η **Επαρχία Αυλώνα** (αλβανικά: *Rrethi i Vlorës*) είναι μία από τις τρεις επαρχίες του ομώνυμου νομού. Είναι η βορειότερη από τις τρεις. Η επαρχία καταλαμβάνει έκταση 1.609 τ.χλμ. (η μεγαλύτερη από τις τρεις επαρχίες του Αυλώνα) και ο πληθυσμός της είναι 147.000 κάτοικοι. Πρωτεύουσα της επαρχίας είναι ο Αυλώνας. Ένα μέρος του πληθυσμού ανήκει στην ελληνική μειονότητα

## Παραπομπές


Αυλώνα
Κατηγορία:Νομός Αυλώνα
Επαρχία Αργυροκάστρου

[thumb|200px|Πινακίδα οδικής σήμανσης για το [Καλογοραντζή στα αλβανικά και στα ελληνικά.]]
Η **Επαρχία Αργυροκάστρου** (αλβανικά: *Rrethi i Gjirokastrës)* είναι μία από τις τρεις επαρχίες του ομώνυμου νομού. Είναι η νοτιότερη από τις τρεις. Η επαρχία καταλαμβάνει έκταση 1.137 τ.χλμ. (η μεγαλύτερη από τις τρεις επαρχίες του νομού) και ο πληθυσμός της είναι 56.000 κάτοικοι. Πρωτεύουσα της επαρχίας είναι το Αργυρόκαστρο. Μεγάλο κομμάτι του πληθυσμού ανήκει στην ελληνική μειονότητα

## Παραπομπές


Αργυροκάστρου
Κατηγορία:Νομός Αργυροκάστρου
Επαρχία Πρεμετής

[thumb|200px|Γέφυρα στον [Αώος|Αώο ποταμό στην επαρχία Πρεμετής.]]
Η **Επαρχία Πρεμετής** (αλβανικά: *Rrethi i Përmetit*) είναι μία από τις τρεις επαρχίες του νομού Αργυροκάστρου. Είναι η ανατολικότερη από τις τρεις. Η επαρχία καταλαμβάνει έκταση 929 τ.χλμ. και ο πληθυσμός της είναι 26.000 κάτοικοι. Πρωτεύουσα της επαρχίας είναι η Πρεμετή. 

## Παραπομπές


Πρεμετης
Κατηγορία:Νομός Αργυροκάστρου
Επαρχία Τεπελενίου

Η **Επαρχία Τεπελενίου** () είναι μία από τις τρεις επαρχίες του νομού Αργυροκάστρου. Βρίσκεται μεταξύ της επαρχίας Αργυροκάστρου και του νομού Μπεράτ. Η επαρχία καταλαμβάνει έκταση 817 τ.χλμ. και ο πληθυσμός της είναι 32.000 κάτοικοι. Πρωτεύουσα της επαρχίας είναι το Τεπελένι. Ένα μέρος του πληθυσμού ανήκει στην ελληνική μειονότητα. Μέρος επίσης του πληθυσμού της επαρχίας είναι Βλαχόφωνοι Έλληνες.

## Παραπομπές


## Εξωτερικοί σύνδεσμοι
* 
*  

Τεπελενίου
Κατηγορία:Νομός Αργυροκάστρου
Μυϊκό κύτταρο

thumb|right
Τα **μυϊκά κύτταρα** βρίσκονται στις εγκάρσιες γραμμώσεις οι οποίες παρουσιάζονται στις μυϊκες ίνες. Κάθε μυική ίνα έχει μεγάλο μήκος και πολλούς πυρήνες που οφείλεται στη συνένωση πολλών μυικών κυττάρων.

## Εξωτερικοί σύνδεσμοι
* 

Κατηγορία:Ζωικά κύτταρα
Κατηγορία:Μυϊκό σύστημα
Επαρχία Δεάβολης

Ο Νομός **Ντεβόλ** ή **Δεάβολης**  είναι ένας από τους τέσσερις νομούς της περιφέρειας Κορυτσάς. Βρίσκεται στην περιοχή των Πρεσπών. Ο νομός καταλαμβάνει έκταση 429 τ.χλμ. και ο πληθυσμός του είναι 33.849 κάτοικοι. Είναι μία από τις τέσσερις επαρχίες του νομού Κορυτσάς, στη νότια Αλβανία. Βρίσκεται ανατολικά από τις τέσσερις στα σύνορα με τον ελληνικό νομό Καστοριάς. Πρωτεύουσα του νομού είναι η Βίγλιστα *(σήμερα Μπίλιστ)*.  

## Παραπομπές


Κατηγορία:Επαρχίες της Αλβανίας
Κατηγορία:Νομός Κορυτσάς
Επαρχία Κολόνιας

Ο Νομός **Κολόνιας** είναι ένας από τους τέσσερεις νομούς της περιφέρειας Κορυτσάς. Βρίσκεται στα σύνορα της Αλβανίας με τους ελληνικούς νομούς Καστοριάς και Ιωαννίνων. Ο νομός καταλαμβάνει έκταση 805 τ.χλμ. και ο πληθυσμός του είναι 17.000 κάτοικοι. Πρωτεύουσα του νομού είναι η Ερσέκα, χτισμένη στις πλαγιές του Γράμμου σε υψόμετρο 1050 μέτρων.
 
## Πόλεις της Επαρχίας
*Ερσέκα
*Λεσκοβίκι

## Παραπομπές


Κολόνιας
Κατηγορία:Νομός Κορυτσάς
Οικογένεια Φιξ

Η **οικογένεια Φιξ** είναι επιχειρηματική οικογένεια, τα μέλη της οποίας συνδέθηκαν με τη Ζυθοποιία Φιξ.

## Πληροφορίες

Η καταγωγή της οικογένειας είναι βαυαρική και το πρώτο μέλος που εγκαταστάθηκε στην Ελλάδα ήταν ο Ιωάννης Φιξ, ο οποίος είχε σπουδάσει ζυθοποιός στο Μόναχο. Αρχικά εργάστηκε στο  Ηράκλειο Αττικής και στη συνέχεια, το 1864, κατασκεύασε εργοστάσιο στο Κολωνάκι παράγοντας την μπύρα FIX. Από τότε μέχρι και τα μέσα του 20ου αιώνα η οικογένεια Φιξ είχε το μονοπώλιο στην παραγωγή μπύρας. Το 1960 ο Πέτρος Γαρουφαλιάς παντρεύτηκε τη χήρα Ιωάννου Φιξ, εμπλέκοντας έτσι την οικογένεια με την πολιτική και σηματοδοτώντας παράλληλα την παρακμή της. Το 1982 η εταιρεία αναγκάστηκε να αναστείλει τη λειτουργία της.

## Μέλη
* Γεώργιος Φιξ, μεταλλειολόγος
** Ιωάννης Φιξ (Johann Ludwig Fuchs), ιδρυτής της ζυθοποιΐας, σύζυγος της Μαρίας Εύας Αμεράιν και γιος του Γεωργίου
*** Λουδοβίκος Φιξ, επιχειρηματίας και πρωτότοκος γιος του Ιωάννη
*** Ελίζα Φιξ, σύζυγος Λορέντζου Μάμου και κόρη του Ιωάννη
**** Πέτρος Μάμος, επιχειρηματίας και γιος της Ελίζας
**** Ιωάννης Μάμος, ποιητής, καθολικός ιερέας και γιος της Ελίζας
**** Γεώργιος Μάμος, επιχειρηματίας και γιος της Ελίζας
**** Ιωάννα Μαμου, σύζυγος Ερρίκου Σκάσση και κόρη της Ελίζας
*** Γουλιέλμος Φιξ, σύζυγος Μαρία Τυπάλδου και γιος του Ιωάννη
*** Κάρολος Φιξ (Karl Johann Fuchs, 1865-1922), επιχειρηματίας και γιος του Ιωάννη
****Αντώνιος Φιξ, επιχειρηματίας, ιδρυτής της μπύρας "Άλφα", βουλευτής και γιος του Κάρολου
***** Κάρολος Φιξ, επιχειρηματίας και γιος του Αντώνιου
****** Αντώνιος Φιξ, επιχειρηματίας και γιος του Κάρολου
**** Ιωάννης Φιξ, επιχειρηματίας και γιος του Καρόλου
***** Κάρολος Φιξ, επιχειρηματίας, σύζυγος Μαίρης Πέτρου Γουλανδρή και γιος του Ιωάννη
****** Σάντρα Φιξ, επικεφαλής του Μουσείου Κυκλαδικής Τέχνης, σύζυγος Πάνου Μαρινόπουλου και κόρη του Καρόλου
***** Γεώργιος Φιξ, επιχειρηματίας, γιος του Ιωάννη
*****Υακίνθη Φιξ, σύζυγος Φοίβου Γεωργιάδη (της «Όλυμπος Νάουσα»)

## Παραπομπές
Ραχίτιδα

Με τον όρο **ραχίτιδα** εννοείται η  μεταβολική πάθηση, η οποία προκαλείται από σοβαρή έλλειψη βιταμίνης D, ασβεστίου ή φωσφώρου, και εμφανίζεται κυρίως σε παιδιά ηλικίας 3 μηνών έως 3 ετών. Χαρακτηρίζεται από μείωση της εναπόθεσης ασβεστίου και αλάτων στα οστά. Σε προχωρημένο στάδιο, παρατηρείται λύγισμα των οστών των ποδιών.
## Οδηγός διατροφής
Τα άλατα που αποτελούν μέρος της χημικής σύστασης των οστών, προέρχονται από ορισμένες τροφές που παίρνουμε όπως ψάρι, γάλα, τυρί, όσπρια, ξηροί καρποί, αυγά, χορταρικά, φρούτα και τροφές με βιταμίνη D.

## Πηγές
* Ανθρωπολογία Γ' Γυμνασίου
* http://www.nlm.nih.gov/medlineplus/ency/article/000344.htm

Κατηγορία:Σκελετικές παθήσεις
Κατηγορία:Διατροφικές παθήσεις
Επαρχία Πόγραδετς

Ο Νομός **Πόγραδετς** είναι ένας από τους τέσσερις νομούς της Περιφέρειας Κορυτσάς. Είναι ο βορειότερος από τους τέσσερις. Βρίσκεται στην περιοχή της Οχρίδας στα σύνορα της Αλβανίας με τη Βόρεια Μακεδονία. Ο νομός καταλαμβάνει έκταση 725 τ.χλμ. και ο πληθυσμός του είναι 71.000 κάτοικοι. Πρωτεύουσα του νομού είναι το Πόγραδετς

## Παραπομπές


Πογραδετς
Κατηγορία:Νομός Κορυτσάς
Άρνη

Το όνομα **Άρνη** μπορεί να αναφέρεται στα εξής:
* Άρνη Άνδρου: χωριό της Άνδρου (επίσης και Αρνάς)
* Άρνη Βοιωτίας: Αρχαία ονομασία της Χαιρώνειας
* Άρνη Θεσσαλίας: Αρχαία πόλη της Θεσσαλίας
* Άρνη (μυθολογία): Μυθικό πρόσωπο, μητέρα του Αίολου, γνωστή και ως Μελανίππη
* Αρναία:αρχαιοελληνική ονομασία του οικισμού (συνήθως αναφέρεται ως *Αρναί*, στον πληθυντικό αριθμό)
Κυστεοσκόπηση

Η **κυστεοσκόπηση** είναι μία ουρολογική παρεμβατική εξέταση, κατά την οποία ο ειδικός Ουρολόγος επισκοπεί την ουροδόχο κύστη (επισκόπηση της κύστεως). Η εξέταση αυτή μπορεί να εκτελεσθεί στον άνδρα, την γυναίκα ακόμα και στα παιδιά για καθαρά διαγνωστικούς λόγους.

Το κυστεοσκόπιο είναι ένα εργαλείο εφοδιασμένο με ειδικό ψυχρό φωτισμό, οπτική κάμερα, ενώ υπάρχει ανάλογη είσοδος υγρού (φυσιολογικού ορού), έτσι ώστε κατά την είσοδο του εργαλείου να διατείνεται η ουροδόχος κύστη, με σκοπό την επισκόπησή της και ανάλογη έξοδο του υγρού.

Η είσοδος γίνεται στον άνδρα δια του έξω στομίου της ουρήθρας, ενώ στην γυναίκα και πάλι η είσοδος γίνεται δια της ουρήθρας.

Ο σημαντικότερος λόγος παρέμβασης θεωρείται η αιματουρία, κυρίως η μακροσκοπική ανώδυνη αιματουρία. Με την κυστεοσκόπηση στον άνδρα επισκοπείται ολόκληρο το μήκος της ουρήθρας, ο προστάτης αδένας και στην συνέχεια το εργαλείο εισχωρεί στην ουροδόχο κύστη. Στις γυναίκες η εξέταση είναι πιο απλή απ' την στιγμή που το εύρος της ουρήθρας είναι μόλις 2-3 εκατοστά και στην συνέχεια επισκοπείται η ουροδόχος κύστη. 

Εκτός της αιματουρίας ο Ουρολόγος προβαίνει στην κυστεοσκόπηση και σε πολλές άλλες περιπτώσεις, όπως για παράδειγμα αποτελούν οι υποτροπιάζουσες ουρολοιμώξεις, η απώλεια ελέγχου της κύστης, η επώδυνη ούρηση, το χρόνιο πυελικό άλγος, οι διαταραχές της ούρησης, η υπερπλασία του προστάτη αδένα , η λιθίαση και πολλά άλλα. 

Φυσικά αποτελεί το απόλυτο εργαλείο επισκόπησης κι ελέγχου σε ένα καρκίνωμα – μάζα, θήλωμα στην κύστη, ενώ η απόλυτη ένδειξη για να διενεργηθεί η κυστεοσκόπηση αποτελεί η αιματουρία. Επίσης σε οποιαδήποτε αμφιβολία, υπόνοια ή σκέψη που έρχεται σε αντίθεση με κάποια απεικονιστική εξέταση π.χ υπέρηχος της ουροδόχος κύστης θα πρέπει να διενεργείται η κυστεοσκόπηση.

Ανάλογα στα παιδιά μπορεί να εκτελεσθεί κυστεοσκόπηση σε κάποιες παθολογικές καταστάσεις όπως οι βαλβίδες οπίσθιας ουρήθρας στα αγόρια, επίσης στην ΚΟΠ (κυστεο-ουρητηρική παλινδρόμηση) και σε πολλές άλλες περιπτώσεις που θα κρίνει ο Παιδο-ουρολόγος. 

## Πηγές
* Ενημέρωση για την υγεία - Κυστεοσκόπηση

Κατηγορία:Υγειονομικές διαγνωστικές εξετάσεις
Κατηγορία:Ουρολογία
Επαρχία Κορυτσάς

Η **Επαρχία Κορυτσάς** είναι μία από τις τέσσερις επαρχίες του ομώνυμου νομού. Βρίσκεται ανάμεσα στις υπόλοιπες επαρχίες του νομού και ανατολικά φτάνει μέχρι την Μεγάλη Πρέσπα. Η επαρχία καταλαμβάνει έκταση 2.180 τ.χλμ. (η μεγαλύτερη από τις τέσσερις επαρχίες του νομού) και ο πληθυσμός της είναι 142.909 κάτοικοι. Πρωτεύουσα της επαρχίας είναι η Κορυτσά. Ένα κομμάτι του πληθυσμού του Δήμου Πουστέτς στην Μεγάλη Πρέσπα ανήκει στην μακεδονική μειονότητα.

## Παραπομπές


Κορυτσας
Κατηγορία:Νομός Κορυτσάς
Μεσιέ 95

Ο **Μεσιέ 95** (γνωστός και ως *Μ95* και *NGC 3351*) είναι αστρογόνος ραβδωτός σπειροειδής γαλαξίας σε απόσταση περίπου 32 εκατομμυρίων ετών φωτός στον αστερισμό Λέων. Ανήκει στην ομάδα Μ96. Οι βραχίονές του σχηματίζουν ένα σπασμένο δακτύλιο.

## Ιστορικό
Ο Μεσιέ 95 ανακαλύφθηκε από τον Πιέρ Μεσαίν μαζί με τον Μεσιέ 96 στις 20 Μαρτίου 1781 και ύστερα από τέσσερις μέρες ο Σαρλ Μεσιέ τους συμπεριέλαβε στον κατάλογό του.

Τις 16 Μαρτίου 2012 παρατηρήθηκε στο γαλαξία ο υπερκαινοφανής αστέρας SN2012aw, ο οποίος είναι αποτέλεσμα της κατάρρευσης ενός ογκώδη αστέρα. Ο υπερκαινοφανής έφτασε σε μέγεθος 13,4.

## Ομάδα Μ96
Ο Μεσιέ 95 ανήκει στην ομάδα Μ96 όπως και αρκετοί άλλοι γαλαξίες, μεταξύ των οποίων ο Μεσιέ 96 και ο Μεσιέ 105.

## Παραπομπές


## Εξωτερικοί σύνδεσμοι

* SEDS: Spiral Galaxy M95 
* Astronomy Picture of the Day: M95 on 3/14/07

Κατηγορία:Σπειροειδείς γαλαξίες
95
3351
Κατηγορία:Λέων (αστερισμός)
32007
05850
Άρνη Άνδρου

Η **Άρνη** (ή **Αρνάς**) είναι χωριό της Άνδρου, του δήμου Άνδρου, ενώ πριν το Σχέδιο Καλλικράτης ήταν στο δήμο Υδρούσας. Βρίσκεται στο εσωτερικό ορεινό τμήμα του νησιού χτισμένη σε υψόμετρο 460 μέτρα. Το χωριό έχει πληθυσμό 72 κατοίκων σύμφωνα με την απογραφή του 2021.

## Πληθυσμός

## Ιστορικά στοιχεία
Για την προέλευση του ονόματος δεν υπάρχει συμφωνία. Αν και το όνομα Άρνη συναντάται στον ελλαδικό χώρο από την αρχαιότητα το συγκεκριμένο πιστεύεται πως προέρχεται από κάποιον Φράγκο ευγενή που ονομαζόταν Αρνάς και διέθετε τιμάριο στην περιοχή κατά τον 14ο αιώνα. Από το όνομα του ονομάστηκε ο οικισμός Αρνάς και αργότερα με παραφθορά έγινε Άρνη. Υπάρχει και η άποψη πως το όνομα υπήρχε από την αρχαιότητα και αυτό αποκαλύπτεται και από το όνομα της αποικίας των αρχαίων κατοίκων της Άνδρου, της Αρναίας Χαλκιδικής, η οποία ονομαζόταν αρχικά Αρναί. Στην περιοχή της Άρνης εγκαταστάθηκαν Αρβανίτες έποικοι κατά τον 14ο αιώνα ύστερα από πρόσκληση των Βενετών κατακτητών. Η αρβανίτικη γλώσσα παραμένει σε χρήση στην περιοχή μέχρι και σήμερα αν και μιλιέται από ελάχιστους.

## Διοικητική ιστορία
Με τη διοικητική διαίρεση του 1833 η Άρνη αποτέλεσε έδρα του διευρυμένου δήμου Άρνης που συστάθηκε τότε. Ο δήμος προσωρινά συγχωνεύτηκε με τον δήμο Γαύριου αλλά επανασυστάθηκε και διατηρήθηκε μέχρι το 1912. Με την κατάργηση του η Άρνη έγινε κοινότητα. Το 1997 με την εφαρμογή του σχεδίου Καποδίστριας, η κοινότητα Άρνης καταργήθηκε και ενσωματώθηκε στο δήμο Υδρούσας.

## Μορφολογία
Το χωριό είναι χτισμένο σε μία ομαλή πλαγιά σε υψόμετρο 500 μέτρων. Η περιοχή είναι μία από τις πιο δασωμένες του νησιού. Στην περιοχή της Άρνης βρίσκεται το πάρκο Κανάβας, περιοχή φυσικής ομορφιάς του νησιού, με πλούσια βλάστηση και τρεχούμενα νερά.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι
*Δήμος Υδρούσας

Αρνη